ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กจ ๔/๒๕๕๑เรื่องหลักเกณฑ์ วิธีการและเงื่อนไขในการขออนุญาตและการอนุญาตให้ประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า[๑] อาศัยอำนาจตามความในมาตรา ๗ (๑) และ (๒)แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้าที่ กจ ๑/๒๕๔๙ เรื่อง หลักเกณฑ์วิธีการและเงื่อนไขสำหรับนายหน้าซื้อขายล่วงหน้าในการขออนุญาตและการอนุญาตให้ประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า ลงวันที่ ๘ พฤษภาคม พ.ศ. ๒๕๔๙และประกาศคณะกรรมการกำกับการซื้อขายสินค้าเกษตรล่วงหน้า ที่ กจ ๑/๒๕๕๑ เรื่องหลักเกณฑ์วิธีการและเงื่อนไขสำหรับนายหน้าซื้อขายล่วงหน้าในการขออนุญาตและการอนุญาตให้ประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า (ฉบับที่ ๒) ลงวันที่ ๑๘ เมษายน พ.ศ. ๒๕๕๑การยกเลิกประกาศตามวรรคหนึ่งไม่กระทบกระเทือนถึงความสมบูรณ์ของการใดๆ ที่ได้ดำเนินการไปแล้วตามประกาศที่ถูกยกเลิกดังกล่าวข้อ ๒ในประกาศนี้ผู้จัดการการซื้อขายล่วงหน้าหมายความว่าผู้ได้รับอนุญาตจากเลขาธิการให้ประกอบธุรกิจที่มีอำนาจหน้าที่ตัดสินใจซื้อขายล่วงหน้าแทนลูกค้าและให้หมายความรวมถึงการส่งเพิกถอนหรือแก้ไขคำสั่งซื้อล่วงหน้าหรือคำสั่งขายล่วงหน้าแทนลูกค้าด้วยเจ้าหน้าที่จัดการการซื้อขายล่วงหน้าหมายความว่าบุคคลธรรมดาที่ผู้จัดการการซื้อขายล่วงหน้ามอบอำนาจหน้าที่ให้ตัดสินใจซื้อขายล่วงหน้าแทนลูกค้าและให้หมายความรวมถึงการส่งเพิกถอนหรือแก้ไขคำสั่งซื้อล่วงหน้าหรือคำสั่งขายล่วงหน้าแทนลูกค้าด้วยและได้ขึ้นทะเบียนกับสำนักงานตามหลักเกณฑ์ วิธีการและเงื่อนไขที่สำนักงานกำหนดเจ้าหน้าที่ติดต่อลูกค้า หมายความว่าบุคคลธรรมดาซึ่งจัดหาหรือรับคำสั่งซื้อล่วงหน้าคำสั่งขายล่วงหน้าหรือการเปิดบัญชีเป็นลูกค้าของผู้ประกอบธุรกิจการซื้อขายล่วงหน้าในนามของผู้ประกอบธุรกิจการซื้อขายล่วงหน้าตามที่สำนักงานกำหนดและได้ขึ้นทะเบียนกับสำนักงาน ตามหลักเกณฑ์ วิธีการและเงื่อนไขที่สำนักงานกำหนดเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าข้อ ๓ผู้ที่จะขอรับใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าตามประกาศนี้ ต้องเป็นผู้ประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้า ตามกฎหมาย ว่าด้วยสัญญาซื้อขายล่วงหน้าซึ่งมีคุณสมบัติตามหลักเกณฑ์วิธีการและเงื่อนไขที่สำนักงานกำหนด และต้องไม่มีลักษณะต้องห้าม ดังต่อไปนี้(๑)ไม่อยู่ระหว่างการยื่นขออนุญาตเลิกประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า(๒) ไม่อยู่ระหว่างการถูกเลขาธิการสั่งพักใช้ใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือถูกเลขาธิการสำนักงานคณะกรรมการกำกับหลักทรัพย์และตลาดหลักทรัพย์สั่งพักใช้ใบอนุญาตประกอบธุรกิจสัญญาซื้อขายล่วงหน้าประเภทผู้จัดการเงินทุนสัญญาซื้อขายล่วงหน้า ตามกฎหมายว่าด้วยสัญญาซื้อขายล่วงหน้าเว้นแต่จะได้รับยกเว้นจากสำนักงาน(๓)ไม่อยู่ระหว่างถูกกล่าวโทษหรือถูกดำเนินคดีหรือมีประวัติเสียหายอย่างร้ายแรงเกี่ยวกับการประกอบธุรกิจการซื้อขายล่วงหน้าหรือการประกอบธุรกิจสัญญาซื้อขายล่วงหน้าตามที่สำนักงานกำหนดเว้นแต่จะได้รับยกเว้นจากสำนักงานข้อ ๔ให้ผู้ที่จะขอรับใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้ายื่นคำขออนุญาตประกอบธุรกิจดังกล่าวตามแบบคำขออนุญาตที่สำนักงานกำหนดพร้อมเอกสารและหลักฐานประกอบคำขออนุญาตโดยยื่นต่อเลขาธิการ ณ สำนักงานเอกสารและหลักฐานตามวรรคหนึ่งอย่างน้อยต้องแสดงได้ว่าผู้ที่จะขอรับใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า(๑) มีประสบการณ์ในด้านการวิเคราะห์วิจัยหรือมีนักวิเคราะห์เกี่ยวกับการซื้อขายสินค้าเกษตรล่วงหน้าหรือตราสารอนุพันธ์เป็นเวลาไม่น้อยกว่าหกเดือน โดยนับถึงวันที่ยื่นคำขออนุญาต(๒)จะมีหน่วยงานหรือมีระบบงานที่มีความพร้อมในการประกอบธุรกิจการซื้อขายล่วงหน้า ประเภทผู้จัดการการซื้อขายล่วงหน้าตามที่สำนักงานกำหนดและ(๓)จะจัดให้มีเจ้าหน้าที่จัดการการซื้อขายล่วงหน้าและเจ้าหน้าที่ติดต่อลูกค้าที่ผ่านการอบรมตามที่สำนักงานกำหนดข้อ ๕ให้เลขาธิการพิจารณาคำขออนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าและเอกสารและหลักฐานประกอบคำขออนุญาตและแจ้งผลการพิจารณาให้ผู้ที่จะขอรับใบอนุญาตทราบภายในสามสิบวันนับตั้งแต่วันถัดจากวันที่ได้รับคำขออนุญาตพร้อมเอกสารและหลักฐานที่ถูกต้องและครบถ้วนตามที่กำหนดไว้ในข้อ๔ในกรณีที่เลขาธิการแจ้งอนุญาตให้ประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าให้เลขาธิการออกใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าให้แก่ผู้ที่จะขอรับใบอนุญาตภายในห้าวันทำการนับตั้งแต่วันถัดจากวันที่แจ้งผลการพิจารณาให้ผู้ที่จะขอรับใบอนุญาตทราบใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าให้ใช้ได้เฉพาะตัว จะโอนกันไม่ได้ข้อ ๖ผู้ได้รับใบอนุญาตจะเริ่มประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าได้ต่อเมื่อผู้ได้รับใบอนุญาตได้ดำเนินการตามหลักเกณฑ์ วิธีการและเงื่อนไขที่คณะกรรมการก.ส.ล. และสำนักงานกำหนด เกี่ยวกับการประกอบธุรกิจการซื้อขายล่วงหน้า ประเภทผู้จัดการการซื้อขายล่วงหน้าแล้วทั้งนี้ผู้ได้รับใบอนุญาตต้องพร้อมให้สำนักงานตรวจสอบการดำเนินการดังกล่าวภายในเก้าสิบวันนับตั้งแต่วันถัดจากวันที่ได้รับใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า และสำนักงานเห็นชอบการดำเนินการดังกล่าวแล้วในกรณีที่สำนักงานตรวจสอบแล้วเห็นว่าผู้ได้รับใบอนุญาตยังมิได้ดำเนินการอย่างหนึ่งอย่างใดหรือหลายอย่างตามหลักเกณฑ์วิธีการและเงื่อนไขที่คณะกรรมการ ก.ส.ล.และสำนักงานกำหนดเลขาธิการอาจสั่งให้ผู้ได้รับใบอนุญาตดำเนินการใดตามที่เห็นสมควรทั้งนี้ หากมีเหตุจำเป็นและสมควรผู้ได้รับใบอนุญาตอาจขอขยายระยะเวลาตามวรรคหนึ่ง ได้อีกเก้าสิบวันนับตั้งแต่วันถัดจากวันที่ครบกำหนดระยะเวลาดังกล่าวโดยต้องขอขยายระยะเวลาต่อเลขาธิการก่อนระยะเวลานั้นสิ้นสุดลงในกรณีที่ผู้ได้รับใบอนุญาตไม่ดำเนินการอย่างหนึ่งอย่างใดภายในเวลาที่กำหนดตามวรรคหนึ่งหรือภายในเวลาที่เลขาธิการเห็นชอบให้ขยายตามวรรคสามให้ถือว่าใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าสิ้นผลบังคับเมื่อพ้นระยะเวลาที่กำหนดในข้อดังกล่าวข้อ ๗ในกรณีที่ใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าสูญหาย ถูกทำลายหรือชำรุดให้ผู้ได้รับใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้ายื่นคำขอรับใบแทนใบอนุญาตประกอบธุรกิจดังกล่าวพร้อมชำระค่าธรรมเนียมต่อเลขาธิการตามแบบที่สำนักงานกำหนดภายในสิบห้าวันทำการนับตั้งแต่วันถัดจากวันที่ได้ทราบถึงการสูญหายถูกทำลายหรือชำรุดดังกล่าวข้อ ๘ค่าธรรมเนียมสำหรับการดำเนินการเกี่ยวกับการอนุญาตให้ประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้าให้เรียกเก็บในอัตราดังต่อไปนี้(ยังไม่รวมภาษีมูลค่าเพิ่มหรือภาษีอื่นใดที่เกี่ยวข้อง)(๑)ค่าธรรมเนียมรายปีของใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า ให้สำนักงานเรียกเก็บตามปีปฏิทิน ตั้งแต่ปีพ.ศ. ๒๕๕๒ เป็นต้นไป ในอัตราและระยะเวลาตามที่คณะกรรมการ ก.ส.ล. กำหนด(๒) ใบแทนใบอนุญาตประกอบธุรกิจการซื้อขายล่วงหน้าประเภทผู้จัดการการซื้อขายล่วงหน้า ฉบับละ ๓,๐๐๐บาท (สามพันบาทถ้วน)ข้อ ๙ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศณ วันที่ ๙ ตุลาคม พ.ศ. ๒๕๕๑ไชยาสะสมทรัพย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๓๔/๒ มิถุนายน ๒๕๕๒